Sklep III DoR 2/2014
Datum: 2014-05-27T02:00:00.000+02:00
ecli: ECLI:SI:VSRS:2014:III.DOR.2.2014
opravilna_stevilka_ii_stopnje: VSK Cpg 99/2013
sodisce: Vrhovno sodišče
oddelek: Gospodarski oddelek
podrocje: OBLIGACIJSKO PRAVO - DAVKI - CIVILNO PROCESNO PRAVO
institut: dopuščena revizija - komunalni prispevek - davek na dodano vrednost (DDV) - neutemeljeno odmerjen davek - vrnitev preveč plačanega davka - zamudne obresti

## Jedro

Revizija se dopusti glede vprašanja, ali je tožnica upravičena do zamudnih obresti za neutemeljeno odmerjen in z njene strani plačan DDV na odmerjen komunalni prispevek ter katera je pravna podlaga za odločanje o tem zahtevku.

## Izrek

Revizija se dopusti glede vprašanja, ali je tožnica upravičena do zamudnih obresti za neutemeljeno odmerjen in z njene strani plačan DDV na odmerjen komunalni prispevek ter katera je pravna podlaga za odločanje o tem zahtevku.

## Obrazložitev

1. Sodišče prve stopnje je odločilo, da se sklep o izvršbi Okrajnega sodišča v Ljubljani VL 49079/2011 z dne 13. 4. 2011 razveljavi tudi v še ne razveljavljenem delu ter je tožbeni zahtevek zavrnilo (I. točka izreka sodbe), pri čemer je tožeči stranki naložilo, da toženi stranki povrne pravdne stroške (II. točka izreka sodbe).

2. Sodišče druge stopnje je zavrnilo pritožbo tožeče stranke in potrdilo sodbo sodišča prve stopnje (I. točka izreka sodbe), pri čemer je tožeči stranki naložilo, da toženi stranki povrne stroške pritožbenega postopka (II. točka izreka sodbe).

3. Zoper sodbo sodišča druge stopnje tožeča stranka vlaga predlog za dopustitev revizije.

4. Predlog je utemeljen.

5. Pogoji za dopustitev revizije iz prvega odstavka 367.a člena Zakona o pravdnem postopku so izpolnjeni glede pravnega vprašanja, povzetega v izreku tega sklepa. Vrhovno sodišče je zato revizijo (v obsegu, začrtanem z navedenim vprašanjem) dopustilo.